Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
23 เม.ย. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 6.03 จุด (0.48%) ปิดภาคเช้าที่ 1,267.84 จุด ด้วยมูลค่าการซื้อขาย 36,910.72 ล้านบาท
Most Positive Impact: PTT (+2.66 จุด), PTTGC (+0.94 จุด), PTTEP (+0.83 จุด)
Most Negative Impact: AOT (-1.66 จุด), ADVANC (-0.97 จุด), GPSC (-0.33 จุด)
ภาพรวมตลาดช่วงเช้าได้รับผลกระทบเชิงบวกจากราคาน้ำมันดิบที่ฟื้นตัวในระยะสั้น ส่วนหนึ่งเป็นผลจาก Trump ออกมาขู่โจมตีอิหร่าน เราคงมุมมองในเรื่องของราคาน้ำมันดิบจะเริ่มแกว่งตัว Sideway to sideway up จากการปรับตัวลงในช่วงที่ผ่านมา
ตัวเลขยอดขายรถยนต์ในประเทศเดือน มี.ค. ส่งสัญญาณอ่อนตัวต่อเนื่องจากต้นปี จากผลกระทบของ COVID-19 ที่กระทบอุปสงค์ในการบริโภคซื้อสินค้าคงทน โดยยอดขายรถยนต์ภายในประเทศลดลง 41.74% YoY, ยอดส่งออกรถยนต์ลดลง 13.9% YoY และ ยอดการผลิตรถยนต์ลดลง 26.16% YoY มองไปข้างหน้าเรามีมุมมองเชิงลบต่อยอดขายรถยนต์ ในเดือน เม.ย. จากมาตรการปิดเมือง, การประกาศ พ.ร.ก. ฉุกเฉิน และ มาตรการ Work-from-home ของหลายหน่วยงาน
แนวโน้มตลาดบ่าย
มุมมองต่อตลาดบ่ายนี้คาด SET index ยังคงแกว่งในกรอบ 1,260-1,275 จุด แนะรอดูทิศทางผลประกอบการ 1Q20 และแนวโน้มผลประกอบการ 2Q20 จากการประชุมนักวิเคราะห์ใน 2-3สัปดาห์ข้างหน้า
กลยุทธ์การลงทุนต่อจากนี้ เรายังคงแนะนำกลุ่ม ICT(ADVANC) และโรงไฟฟ้า(GULF) ซึ่งถือเป็นกลุ่มที่ได้รับผลกระทบจำกัดจาก COVID-19 และแนะนำหลีกเลี่ยงหุ้นกลุ่มธนาคารขนาดใหญ่จากแนวโน้มดอกเบี้ยขาลง, กลุ่มที่อาจได้รับผลกระทบจาก Policy Risk และ กลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่
ประเด็นเศรษฐกิจสำคัญ วันพฤหัสฯ ติดตาม ตัวเลข PMI ภาคอุตสาหกรรมของยูโรโซน และสหรัฐฯ เดือน เม.ย. คาด -10% MoM และ -24% MoM ตามลำดับ ตัวเลข Initial Jobless Claims ของสหรัฐฯ และตัวเลขยอดขายบ้านใหม่สหรัฐฯเดือน มี.ค. คาด -15% MoM วันศุกร์ ติดตามการประชุมธนาคารกลางจีน คาดลดอัตราดอกเบี้ย LPR จากระดับปัจจุบันที่ 4.75% และตัวเลขยอดขายบ้านเก่าของสหรัฐฯ เดือน ก.พ. คาด +0.8% MoM
หุ้นแนะนำ PTTEP, BEM